બે વરસ સુધી મેં સપનાં જોયા કર્યા. ઇન્ટરનેટ પર મળ્યા એટલા બધાં સ્ટેન્ડ-અપ વિડીયો હું ગાંડાની માફક ઉપરાઉપરી જોતી રહી. ત્યાર પછી મને મારા જ શહેરના એક જૂથ ‘મહિલા મંચ’ વિશે જાણવા મળ્યું, અને જાતે અભિનય કરવાની આશા જાગી. ‘મહિલા મંચ’ નવા મહિલા કળાકારો માટે સુરક્ષિત આશ્રય સ્થાન હતું. મારી મિત્ર-વડીલ પ્રિતી દાસ તેનું સંચાલન કરે છે, જ્યારે સહસ્થાપક શેફાલી પાંડે અમદાવાદ સ્થિત ટેક્નોક્રેટ છે. બીજું, ‘મહિલા મંચ’ને ‘માસિક પ્રદર્શન’ (પિરીયડ શો) કહેવામાં આવે છે, કારણ કે તે પણ માસિકની માફક મહિનામાં એક વાર થાય છે! જોકે મને લાગ્યું કે આ લોકો બહુ ચુનંદા હશે અને હું ત્યાં અભિનય કરી શકીશ નહિ. આ કારણે હું પહેલા શોમાં ગેરહાજર રહી.